CELEX: 62020CB0641
Language: mt
Date: 2021-05-05 00:00:00
Title: Kawża C-641/20: Digriet tal-Qorti tal-Ġustizzja (Id-Disa’ Awla) tal-5 ta’ Mejju 2021 (talba għal deċiżjoni preliminari tat-Tribunal du travail de Liège – il-Belġju) – VT vs Centre public d’action sociale de Liège (CPAS) (Rinviju għal deċiżjoni preliminari – Żona ta’ libertà, sigurtà u ġustizzja – Direttiva 2008/115/KE – Ritorn ta’ ċittadini ta’ pajjiżi terzi b’residenza illegali – Deċiżjoni ta’ ritorn – Rimedju ġudizzjarju – Dritt proviżorju ta’ residenza temporanju u dritt għall-assistenza soċjali matul il-perjodu li fih l-appell huwa pendenti)

2.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 310/8
            
         
      Digriet tal-Qorti tal-Ġustizzja (Id-Disa’ Awla) tal-5 ta’ Mejju 2021 (talba għal deċiżjoni preliminari tat-Tribunal du travail de Liège – il-Belġju) – VT vs Centre public d’action sociale de Liège (CPAS)
      (Kawża C-641/20) (1)
      
      (Rinviju għal deċiżjoni preliminari - Żona ta’ libertà, sigurtà u ġustizzja - Direttiva 2008/115/KE - Ritorn ta’ ċittadini ta’ pajjiżi terzi b’residenza illegali - Deċiżjoni ta’ ritorn - Rimedju ġudizzjarju - Dritt proviżorju ta’ residenza temporanju u dritt għall-assistenza soċjali matul il-perjodu li fih l-appell huwa pendenti)
      (2021/C 310/09)
      Lingwa tal-kawża: il-Franċiż
      
         Qorti tar-rinviju
      
      Tribunal du travail de Liège
      
         Partijiet fil-kawża prinċipali
      
      
         Rikorrent: VT
      
         Konvenut: Centre public d’action sociale de Liège (CPAS)
      
         Dispożittiv
      
      L-Artikoli 5 u 13 tad-Direttiva 2008/115/KE tal-Parlament Ewropew u tal-Kunsill tas-16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment, moqrija fid-dawl tal-Artikolu 19(2) u l-Artikolu 47 tal-Karta tad-Drittijiet Fundamentali tal-Unjoni Ewropea, kif ukoll l-Artikolu 14(1)(b) ta’ dik id-direttiva għandhom jiġu interpretati fis-sens li jipprekludu leġiżlazzjoni nazzjonali li ma tagħtix effett sospensiv ipso jure lill-azzjoni mressqa minn ċittadin ta’ pajjiż terz kontra deċiżjoni ta’ ritorn, fis-sens tal-punt 4 tal-Artikolu 3 tal-imsemmija direttiva, li għalih kien suġġett wara l-irtirar, mill-awtorità kompetenti, tal-istatus ta’ refuġjat tiegħu, skont l-Artikolu 11 tad- Direttiva 2011/95/UE tal-Parlament Ewropew u tal-Kunsill tat-13 ta’ Diċembru 2011 dwar standards għall-kwalifika ta’ ċittadini nazzjonali ta’ pajjiżi terzi jew persuni mingħajr stat bħala benefiċjarji ta’ protezzjoni internazzjonali, għal stat uniformi għar-refuġjati jew għal persuni eliġibbli għal protezzjoni sussidjarja u għall-kontenut tal-protezzjoni mogħtija, u korrispondentement, dritt proviżorju ta’ residenza u tipprovdih bil-bżonnijiet bażiċi tagħhom sakemm tittieħed deċiżjoni dwar din l-azzjoni, fil-każ eċċezzjonali fejn dan iċ-ċittadin, li jbati minn marda serja, bħala konsegwenza tal-eżekuzzjoni ta’ din id-deċiżjoni, jista’ jkun espost għal riskju serju u irreversibbli ta’ deterjorament tal-istat ta’ saħħa tiegħu. F'dan il-kuntest, il-qorti nazzjonali, adita b’tilwima li l-eżitu tagħha huwa marbut ma’ sospensjoni possibbli tal-effetti tad-deċiżjoni ta’ ritorn, għandha tikkunsidra li r-azzjoni mressqa kontra din id-deċiżjoni għandu ipso jure effett sospensiv, peress li din l-azzjoni fiha argumentazzjoni, li ma tidhirx manifestament infondata, intiża li tistabbilixxi li l-eżekuzzjoni ta’ din id-deċiżjoni tesponi liċ-ċittadin ta’ pajjiż terz għal riskju serju ta’ deterjorament graviu u irreversibbli tas-saħħa tal-istat ta’ saħħa tiegħu.
      
         (1)  ĠU C 44, 8.2.2021.